महिलाएं समाज में निभा रहीं बड़ी भूमिकाएं: डाॅ .वर्मा
पिहोवा| डीएवीकॉलेज में अंतरराष्ट्रीय महिला दिवस पर कार्यक्रम आयोजित किया गया। जिसमें बतौर मुख्यातिथि डीएवी महिला कॉलेज करनाल की पूर्व प्राचार्य डॉ. ऊषा वर्मा ने कहा कि महिलाएं समाज का मुख्य हिस्सा होती हैं। आज के समय में महिलाएं आर्थिक, राजनीतिक और सामाजिक क्षेत्र में बड़ी भूमिका निभा रही हैं। महिलाओं की सभी उपलब्धियों की सराहना करने और याद करने के लिये अंतरराष्ट्रीय महिला दिवस का उत्सव मनाया जाता है। भेरियां की सरपंच पूजा ने कहा कि मां को ईश्वर से भी बढ़कर माना गया है, क्योंकि ईश्वर की जन्मदात्री भी नारी ही रही है। किंतु बदलते समय के हिसाब से संतानों ने अपनी मां को महत्व देना कम कर दिया है। यह चिंताजनक पहलू है। सब धन-लिप्सा अपने स्वार्थ में डूबते जा रहे हैं। जन्म देने वाली माता के रूप में नारी का सम्मान अनिवार्य रूप से होना चाहिए, जो वर्तमान में कम हो गया है। कार्यक्रम में कविताओं द्वारा महिला आंदोलन के संघर्षों और सफलताओं के इतिहास को आम छात्र-छात्राओं तक पहुंचाने की कोशिश की गई। कॉलेज प्रिंसिपल डॉ. कामदेव झा ने भी संबोधित किया। पंजाब नेशनल बैंक की कर्मचारी बीनू ने छात्राओं को बैंकिंग के क्षेत्र में महिला सशक्तीकरण के लिए किए जा रहे कार्यो बारे जानकरी दी। मौके पर प्रो. अजय मोहन, डॉ. मेजर सिंह, प्रो. आभा, प्रो. दिनेश मौजूद रहे।
hin_Deva hin_Deva